રંગીલા રાજકોટ શહેરને કોઈની નજર લાગી ગઈ હોય તેમ દિવસે ને દિવસે ગુનાખોરીનો ગ્રાફ ઊંચો જઈ રહ્યો છે ત્યારે શહેરના 80 ફૂટ રોડ ઉપર આવેલ ખુલ્લા પ્લોટમાં રહેતા મૂળ બાબરાના પરિવારની 8 વર્ષની માસુમ બાળકીને રાત્રે કોઈ અજાણ્યો ઈસમ ઉઠાવી ગયો હતો અને નાલામાં લઇ જઈ દુષ્કર્મ આચરી છરીની અણીએ મારી નાખવાની ધમકી આપી ભાગી જતા ભારે ખળભળાટ મચી જવા પામ્યો છે રાત્રે બાજુમાં સુતેલી દીકરી ક્યાંય જોવા નહિ મળતા પરિવારજનો ફરિયાદ કરવા માટે પોલીસ સ્ટેશને જતા હતા ત્યારે બાળકી રડતી રડતી આજી ડેમ ચોકડી તરફથી સામે મળી આવતા તેણે સઘળી હકીકતો વર્ણવી હતી તેણીને હોસ્પિટલે દાખલ કર્યા બાદ થોરાળા પોલીસે દુષ્કર્મ, પોક્સો, ધમકી સહિતની કલમો હેઠળ ગુનો નોંધી નરાધમને ઝડપી પાડવા દોડધામ હાથ ધરી છે